Raseinių Šaltinio progimnazijos

direktoriaus 2021 m. spalio d.

įsakymo Nr. V1-

priedas

**RASEINIŲ ŠALTINIO PROGIMNAZIJOS**

**MOKINIŲ SKATINIMO IR DRAUSMINIMO TVARKOS**

**aprašas**

**I SKYRIUS**

**BENDROSIOS NUOSTATOS**

1. Raseinių Šaltinio progimnazijos (toliau - Progimnazija) mokinių drausminimo ir skatinimo tvarkos aprašas (toliau – Tvarkos aprašas) reglamentuoja progimnazijos vidaus tvarką. Jo tikslas - daryti įtaką mokinių elgesiui gerinti Progimnazijos bendruomenės narių tarpusavio santykius.

2. Tvarkos aprašas parengtas vadovaujantis Lietuvos Respublikos Konstitucija, Lietuvos Respublikos švietimo įstatymu, Progimnazijos nuostatais, Progimnazijos mokinio elgesio taisyklėmis, Progimnazijos smurto prevencijos įgyvendinimo tvarkos aprašu ir kitais teisės aktais, reglamentuojančiais mokinių skatinimą ir drausminimą.

3. Už šio Tvarkos aprašo įgyvendinimą atsako Progimnazijos direktorius, o jį įgyvendinti įsipareigoja visa Progimnazijos bendruomenė.

**II SKYRIUS**

**MOKINIŲ SKATINIMO FORMOS IR JŲ SKYRIMO PAGRINDAI**

4. **Skatinimo formos:**

4.1. įrašas elektroniniame TAMO dienyne;

4.2. pagyrimas;

4.3. viešas pagyrimas mokyklos internetinėje svetainėje;

4.4. pozityvaus elgesio lipdukai;

4.5. padėka;

4.6. šventė „Mokyklos garbė“;

4.7. diplomai, dovanos, prizai, išvykos, ekskursijos ir kt.;

4.8*.* Doros ir Garbės švyturio nominacija;

4.9. rajoninės ir respublikinės apdovanojimų šventės;

4.10. įrašai į mokyklos Garbės knygą;

4.11. įrašai į Mokslo pirmūnų knygą.

**5. Mokinius skatinti gali:**

5.1. Progimnazijos administracija;

5.2. klasės vadovas;

5.3. dalykų mokytojai;

5.4. Progimnazijos savivaldos institucijos;

5.5. socialinis pedagogas;

5.6. neformalaus švietimo užsiėmimų vadovai;

5.7. kiti fiziniai ir juridiniai asmenys.

6. **Mokiniai gali būti skatinami**:

6.1. už pasiekimus atskirų mokomųjų dalykų srityse pagal olimpiadų, konkursų nuostatus;

6.2. už pasiekimus meno ir sporto srityse;

6.3. už puikų, labai gerą ir gerą mokymąsi ir pavyzdingą elgesį;

6.4. už gerą pamokų lankomumą;

6.5. už pozityvų elgesį;

6.6. už padarytą pažangą moksle;

6.7. už aktyvią visuomeninę, projektinę veiklą, savanorystę, naujas iniciatyvas;

6.8. už taurius, drąsius, pilietiškus poelgius;

**III SKYRIUS**

**MOKINIŲ DRAUSMINIMO PRIEMONĖS IR JŲ SKYRIMO PAGRINDIMAS**

7. Mokiniams, pažeidusiems mokinio elgesio taisykles, gali būti taikomos šios **drausminimo priemonės:**

* 1. Progimnazijos administracijos pastaba žodžiu;
  2. mokytojo pastaba žodžiu;
  3. klasės vadovo pastaba žodžiu;
  4. Progimnazijos administracijos pastaba raštu į elektroninį TAMO dienyną;
  5. mokytojo pastaba raštu į elektroninį TAMO dienyną;
  6. klasės vadovo pastaba raštu į elektroninį TAMO dienyną;
  7. mokinio ugdymo vietos pakeitimas;
  8. mokinio daiktų patikrinimas;
  9. pagrįstų fizinių veiksmų panaudojimas;
  10. Progimnazijos direktoriaus rašytinė pastaba (direktoriaus įsakymas);
  11. Progimnazijos Vaiko gerovės komisijos teikimu, Progimnazijos direktorius gali **priimti sprendimą nušalinti** mokinį nuo ugdymo proceso;
  12. Progimnazijos direktoriaus papeikimas (direktoriaus įsakymas);
  13. Progimnazijos direktoriaus griežtas papeikimas (direktoriaus įsakymas).

8. **Mokiniams skiriamų drausminimo priemonių pagrindimas:**

* 1. jei mokinys sistemingai (3 elgesio, įvykio situacijos aprašymai) pažeidinėja mokinio elgesio taisykles:
     1. klasės vadovas kreipiasi į socialinį pedagogą, kuris užsiima prevencine veikla su mokiniu;
     2. pasikartojus pažeidimams, organizuojamas pokalbis su tėvais (globėjais, rūpintojais), dalyvaujant klasės vadovui, socialiniam pedagogui, dalykų mokytojams;
     3. mokinys kviečiamas į Progimnazijos Vaiko gerovės komisijos posėdį (dalyvauja klasės vadovas, tėvai (globėjai, rūpintojai), dalykų mokytojai). Vaiko gerovės komisijos teikimo už pasikartojančius mokinio elgesio taisyklių pažeidimus Progimnazijos direktoriaus įsakymu skiriamos nuobaudos (pastaba, papeikimas, griežtas papeikimas);
     4. informacijos apie probleminį mokinio elgesį perdavimas Kauno apskrities Vaiko teisių apsaugos skyriui Raseinių rajone;
     5. kreipimasis į Raseinių rajono savivaldybės administracijos Vaiko gerovės komisiją dėl minimalios ir vidutinės priežiūros įstatymo taikymo;
     6. rekomendacijos tėvams (globėjams, rūpintojams) dėl ugdymo įstaigos keitimo;
     7. mokiniams, atsisakantiems dėvėti kaukes taip, kaip nustato valstybės lygio ekstremalios situacijos valstybės operacijų vadovo sprendimai, **prieš skiriant** drausmines priemones, vykdoma:

8.1.7.1. **prevencinis pokalbis** su mokiniu ir jo tėvais (globėjais, rūpintojais);

8.1.7.2. situacijai kartojantis pokalbis su mokiniu ir jo tėvais (globėjais, rūpintojais) Progimnazijos **Vaiko gerovės komisijos posėdyje** apie tolimesnį dalyvavimą ar nušalinimą iš ugdymo proceso dėl keliamos grėsmės kitų bendruomenės narių sveikatai;

8.2. skiriant nuobaudas, gali būti nesilaikoma nuobaudų eiliškumo.

**9.** **Taikyti drausminimo priemones gali:**

* 1. Progimnazijos direktorius
  2. Progimnazijos administracija;
  3. klasės vadovas;
  4. klasės kolektyvas;
  5. Progimnazijos savivaldos institucijos;
  6. socialinis pedagogas;
  7. mokytojai;
  8. neformalaus švietimo užsiėmimų vadovai;
  9. kiti Progimnazijos darbuotojai.

**IV SKYRIUS**

**BAIGIAMOSIOS NUOSTATOS**

10. Raseinių Šaltinio progimnazijos Mokinių drausminimo ir skatinimo tvarkos aprašas yra skelbiamas Progimnazijos internetinėje svetainėje [www.saltiniomokykla.lt](http://www.saltiniomokykla.lt)

11. Su Tvarkos aprašu kiekvienų mokslo metų pradžioje mokinius supažindina klasės vadovas (mokiniai įpareigojami pasirašyti el. dienyno TAMO instruktažų lapuose).

12. Apie sprendimą ir / ar galimą tėvų (globėjų, rūpintojų) kliudymą vaikui iki 16 metų mokytis informuojamas Kauno apskrities Vaiko teisių apsaugos skyrius Raseinių rajone;

13. Apie galimą administracinį nusižengimą informuojamos **kompetentingos institucijos**, įgaliotos pradėti administracinę teiseną.

14. Visa Progimnazijos bendruomenė turi būti supažindinama su šiuo Tvarkos aprašu.

15. Tvarkos aprašo priežiūrą vykdo Progimnazijos Vaiko gerovės komisija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_